Ijtimoiy tarmoqlarda Buxoro shahrida jamoat transporti harakati qisman tiklanganligi to‘g‘risida ma’lumotlar tarqaldi. Foto: Transport vazirligi axborot xizmati Buxoro viloyati Transport boshqarmasi axborot xizmati xabariga ko‘ra, ushbu ma’lumotlar yolg‘on bo‘lib, haqiqatga to‘g‘ri kelmaydi. Viloyatda jamoat transporti harakatlanishi bo‘yicha qaror Buxoro viloyatiga koronavirusning kirib kelishi va tarqalishi oldini olish yuzasidan chora-tadbirlar dasturini tayyorlash bo‘yicha viloyat maxsus komissiyasi tomonidan qabul qilinadi. Qayd etilishicha, bu haqda jamoatchilikka rasmiy ma’lumot beriladi.